Diari Oficial de la Generalitat Valenciana


Sumari del DOGV 4448, del 26-02-2003 (2003/2275)

Informació pública de la suspensió cautelar de l'atorgament de llicències en determinats àmbits de la zona de Masies.
---------------------------------------------------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2275


Organisme emissor
:   Ajuntament de Montcada

Tipus de document
:   Anunci

Informació pública de la suspensió cautelar de l'atorgament de llicències en determinats àmbits de la zona de Masies. [2003/A2275]
  
El Ple de l'Ajuntament, en la sessió extraordinària del dia 20 de febrer de 2003, ha adoptat l'acord següent:
  
La Comissió de Govern, en la sessió de 2 de maig de 2002, va acordar adjudicar a l'empresa Inicias-Dirección y Gestión de Iniciativas, SA, la redacció dels treballs tècnics necessaris per al desenvolupament urbanístic i integral de Masies. Amb anterioritat, el Ple de la corporació, en data 23 de gener de 2002, es va manifestar assabentat de l'oferta de la referida empresa i va instar la promoció dels treballs corresponents que podien afectar les previsions actualment incloses en el Pla General d'Ordenació Urbana (PGOU).
  
L'estat de definició dels treballs permet, a hores d'ara, pronunciar-se sobre la procedència d'una suspensió cautelar de l'atorgament de llicències a fi de garantir la viabilitat de les previsions en redacció.
  
Determinades àrees de l'àmbit d'actuació experimentaran un canvi en la classificació fins ara vigent. En concret, els sòls no consolidats per l'edificació necessitats d'execucions urbanitzadores integrades passarien d'urbans a la tipologia d'urbanitzables, de manera que en tal aspecte el PGOU quedaria adaptat a les determinacions que sobre l'esmentat punt estableix la Llei Reguladora de l'Activitat Urbanística (LRAU). Cal disposar, per a això, d'un pla de reforma interior i del document d'homologació corresponent requerit per la disposició transitòria primera, apartat 3, de la LRAU.
  
L'article 57 de la referida llei remet, quant a suspensions de llicències i d'acords de programació, als articles 101 a 103 del Reial Decret Legislatiu 1/1992, de 26 de juny, amb l'excepció que constitueixen les regles específiques que apareixen en aquell precepte. Per la seua banda, el Reglament de Planejament de la Comunitat Valenciana desenvolupa la matèria harmonitzant l'esmentada legislació.
  
L'Ajuntament està facultat per a acordar la suspensió indicada per un període que no ha d'excedir d'un any. Si durant l'esmentat termini se sotmet a informació pública el PRI amb el document d'homologació, la suspensió perdurarà fins que hagen transcorregut dos anys des de l'adopció de la cautelar. La cautelar ha d'estar referida a àrees o usos determinats i abraça, a més de l'atorgament de llicències de parcel·lació, edificació i enderroc, els acords aprovadors de programes.
  
Atés que es tractaria d'un PRI de millora acompanyat de l'instrument d'homologació modificativa i que correspondria al Ple la competència per a acordar el sotmetiment a informació pública amb el quòrum de la majoria absoluta del nombre legal de membres de la corporació (ex art. 47.3.i de la Llei 7/1985, de 2 d'abril), pertoca que la mateixa competència i quòrum hagen de ser observats per a acordar sobre la suspensió cautelar, tal com s'infereix del que disposa l'article 102.1 del Reial Decret Legislatiu 1/1992, de 26 de novembre, i 152.1 del Decret 201/1998.
  
Els àmbits afectats per la suspensió són tots aquells constituïts per sòls vacants d'edificació o que, malgrat existir l'edificació ho fa de manera puntual, sense consolidació, i estan necessitats d'urbanització integrada.
  
Es tracta de les unitats d'execució numerades de l'1 a l'11, delimitades en el plànol que figura en l'expedient, amb els límits següents:
  
UE'M.1: entre els carrers 130, 130-E, 130-F, 130-C, Daniel Comboni, 131-A i 130-A.
  
UE-M.2: entre els carrers Daniel Comboni, en projecte, 138 y 144.
  
UE-M.3: part de darrere de les parcel·les que donen al carrer 138; carrer 138-C, 138-E i 143.
  
UE-M.4: àmbit inclòs dins de l'illa de cases situada entre els carrers 134, 145, en projecte i 147.
  
UE-M.5: carrer 137, 164, 140, 143 i 155.
  
UE-M.6: carrer 133, 147, 136 i resta d'illes de cases entre 136, 153, 134 i 152.
  
UE-M.7: carrer 139, tram de la 155 en projecte, tram de la 143 en projecte, 127 i límit del terme municipal amb Bétera.
  
UE-M.8: carrer 129, 45, en projecte, 158 i límit del terme municipal amb Bétera.
  
UE-M.9: carrer en projecte, límit amb el no urbanitzable, 130, 116, 120.
  
UE-M.10: límit amb ferrocarril, carrer 103, restes d'illes de cases entre els carrers 103, 122 i 102; carrer 102, 122 i 117.
  
UE-M.11: carrer 123, 102 (tram en projecte), en projecte i 117.
  
En virtut d'això, s'acorda:
  
Primer
  
Suspendre cautelarment l'atorgament de llicències de parcel·lació de terrenys, edificació i enderroc, així com l'adopció d'acords de programació, per als àmbits de la zona de Masies de les unitats d'execució números 1 a 11, delimitades en el plànol que figura en l'expedient amb els límits que han sigut descrits.
  
Segon
  
La suspensió estarà vigent durant un any des de la data de publicació del present acord en el Diari Oficial de la Generalitat Valenciana.
  
Cosa que es publica als efectes establits en l'article 57.1.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.